hotchpotch/miracl-hf-unified huggingface dataset:
খানাকুল বিধানসভা কেন্দ্র
খানাকুল(বিধানসভা কেন্দ্র)ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র। এই কেন্দ্র বর্তমানে আসনটি খোলা কিন্তু পূর্বে তপশীলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে ২০২ নং খানাকুল বিধানসভা কেন্দ্রটি খানাকুল-২ সিডি ব্লক এবং ঘোষপুর, খানাকুল-১,খানাকুল-২, কিশোরপুর-১, কিশোরপুর-২, পোলে-২, ঠাকুরানীচক-১ এবং ঠাকুরানী চক-২গ্রাম পঞ্চায়েত গুলি খানাকুল-১ সিডি ব্লকের অন্তর্গত।
খানাকুল বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
২০১১ সালের নির্বাচনে তৃণমূল কংগ্রেসের ইকবাল আহমেদ সিপিআই (এম) -এর নিকটতম প্রতিদ্বন্দ্বী সুভাষ পারুইকে পরাজিত করেন।
তেরে ঘর কে সামনে
তেরে ঘর কে সামনে ১৯৬৩ সালে মুক্তিপ্রাপ্ত একটি হিন্দি চলচ্চিত্র। ১৯৬৩ সালের ১ জানুয়ারী, মঙ্গলবার, ছিলো চলচ্চিত্রটির মুক্তির দিন, ব্যাপক দর্শকপ্রিয়তা সহ অনেক আয় করে চলচ্চিত্রটি; ঐ বছরের সর্বোচ্চ আয়কারী চলচ্চিত্রগুলোর মধ্যে "তেরে ঘার কে ছামনে" ছিলো ষষ্ঠ অবস্থানে। চলচ্চিত্রটি প্রযোজিত হয়েছিলো অভিনেতা দেব আনন্দ দ্বারা এবং কাহিনী লিখেছিলেন আর পরিচালনা করেছিলেন তার ভাই বিজয় আনন্দ, চলচ্চিত্রটি ছিলো ভ্রাতাদ্বয়ের চতুর্থ কাজ, এর আগে তারা একসঙ্গে "নাউ দো গিয়ারাহ" (১৯৫৭), "কালা বাজার" (১৯৬০) এবং "হাম দোনো" (১৯৬১) বানান। বিজয় আনন্দ পরে সফল চলচ্চিত্র "গাইড" (১৯৬৫), "তিসরি মানযিল" (১৯৬৬) এবং "জনী মেরা নাম" (১৯৭০) পরিচালনা করেন।
"তেরে ঘর কে সামনে"র মুখ্য ভূমিকায় ছিলেন দেব আনন্দ, নুতন, রাজেন্দ্রনাথ এবং ওম প্রকাশ। সঙ্গীত পরিচালনা করেন শচীন দেব বর্মণ এবং গীতিকার ছিলেন হাসরাত জয়পুরি। চলচ্চিত্রটি দেব আনন্দ এবং নুতন জুটির শেষ চলচ্চিত্র ছিলো, তারা দুজনে জুটি হিসেবে এর আগে "পেয়িং গেস্ট" (১৯৫৭), "বারিশ" (১৯৫৭) এবং "মানযিল" (১৯৬০) চলচ্চিত্রে কাজ করেন।
চলচ্চিত্রটি কিছুটা রসিকতার ধাঁচের সহ একটি সামাজিক বার্তা দেয় যেঃ "সব নতুন খারাপ না, আবার সব পুরোনোও ভালো নয়"। চলচ্চিত্রটির মূল গল্প হচ্ছে বিদেশ থেকে একটা আর্কিটেক্ট ছেলে ভারতে এসেছে বিদেশী পড়াশোনা শেষ করে এবং একটা ভারতীয় আধুনিক মেয়ের প্রেমে পড়েছে যে ভারতীয় সংস্কৃতি এবং তার মাতাপিতার ইচ্ছাকে শ্রদ্ধা করে। ছেলেটার বাবা এবং মেয়েটার বাবা সবকিছুরই প্রতিদ্বন্দী, এবং কখনো ঝগড়া বন্ধ করেনা। ছেলেটাকে এবং মেয়েটাকে অবশ্যই তাদের বাবাদের মধ্যকার দ্বন্দ্ব মেটাতে হবে এবং শান্তি আনতে হবে।
অ্যাবিগেইল ব্রেসলিন
অ্যাবিগেইল ক্যাথলিন ব্রেসলিন (জন্ম এপ্রিল ১৪, ১৯৯৬) হলেন একজন মার্কিন অভিনেত্রী এবং গায়িকা। তিনি তার প্রথম কোন বিজ্ঞাপনে হাজির হন, যখন তার বয়স ছিল মাত্র তিন বছর, এছাড়াও মাত্র পাচঁ বছর বয়সে তিনি প্রথমবারের মত ২০০২ সালে মুক্তিপ্রাপ্ত মার্কিন চলচ্চিত্র, ""সাইনস""-এ অভিনয় করেন। তার অভিনীত অন্যান্য চলচ্চিত্রের মধ্যে ২০০৪ সালে মুক্তিপ্রাপ্ত "রাইজিং হ্যালেন", ২০০৬ সালে মুক্তিপ্রাপ্ত "লিটল মিস সসানশাইন", যেটির জন্য তিনি সেরা পার্শ অভিনেত্রী বিভাগে একাডেমি পুরষ্কার-এর জন্য মনোনয়ন পেয়েছেন, ২০০৭ সালে মুক্তিপ্রাপ্ত "নো রেজারবেশনস", ২০০৮ সালে মুক্তিপ্রাপ্ত "নিমস আইল্যান্ড", ২০০৮ সালে মুক্তিপ্রাপ্ত "ডেফিনেটলি মেইবি", ২০০৯ সালে মুক্তিপ্রাপ্ত "মাই সিস্টারর্স কিপার", ২০০৯ সালে মুক্তিপ্রাপ্ত "জম্বিল্যান্ড" , ২০১১ সালে মুক্তিপ্রাপ্ত "র‍্যাঙ্গো", এবং ২০১৩ সালে মুক্তিপ্রাপ্ত "" অন্যতম। ২০১৫ সালের সেপ্টেম্বর মাসে, তিনি মার্কিন টেলিভিশন চ্যানেল ফক্স-এ প্রচারিত অধীরতামূলক-হাস্যরসাত্বক দৃশ্যকাব্যের ধারাবাহিক "স্ক্রিম কুইন"-এ অভিনয় করা শুরু করেন, যেটিতে অভিনয় করার মাধ্যমে তিনি প্রথমবারের মত ছোট পর্দার ধারাবাহিকে নিয়মিত অভিনয় করেন।
ব্রেসলিনের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি কিম (বিবাহপূর্ব নাম ওয়ালস) এবং মাইকেল ব্রেসলিসের কন্যা, যিনি পেশায় একজন টেলিযোগাযোগ বিশেষজ্ঞ, কম্পিউটার প্রোগ্রামার, এবং পরামদানর্শকারী। তার বাবা ইহুদী বংশধর। তার দু'জন বড়ভাই রয়েছে, তারা হলেন রায়ান এবং স্পেন্সার, যারাও পেশায় অভিনেতা। ব্রেসলিন সহোদরদ্বয় একসাথে একটি ঘনিষ্ঠ পরিবার হিসেবে নিউ ইয়র্ক শহর-এ বসবাস করেন। তার নানী, ক্যাথরিন, ২০১৫ সালে মৃত্যুবরণ করেন। তার নাম মার্কিন যুক্তরাষ্ট্রের দ্বিতীয় রাষ্ট্রপতির পত্নী অ্যাবিগেইল অ্যাডামস-এর নাম অনুযায়ী নামকরণ করা হয়।
ব্রেসলিনের অভিনয় জীবনের শুরু হয় মাত্র তিন বছর বয়সে, মার্কিন খেলনা উৎপাদনকারী প্রতিষ্ঠান টয়েস "আর" আস-এর একটি বিজ্ঞাপনে হাজির হওয়ার মাধ্যমে। তার প্রথম চলচ্চিত্রে অভিনয় ছিল ২০০২ সারে মুক্তিপ্রাপ্ত কল্পবিজ্ঞান এবং অধীরতামূলক দৃশ্যকাব্যের মার্কিন চলচ্চিত্র "সাইনস", যেটি পরিচালনা করেন মার্কিন চলচ্চিত্র পরিচালক এম. নাইট সাইমালান, যেখানে তিনি বো হেস নামক চরিত্রটিতে অভিনয় করেন, যেটি চলচ্চিত্রের মূল ভূমিকায় অভিনয় করা জনপ্রিয় মার্কিন অভিনেতা মেল গিবসন-এর চরিত্র গ্রাহাম হেসের কন্যার ভূমিকা। "সাইনস" চলচ্চিত্রটি বেশিরভাগই ইতিবাচক পর্যালোচনা অর্জন করে নেয় এছাড়াও বক্স অফিসে সফলতা অর্জন করে, সারাবিশ্ব হতে চলচ্চিত্রটি সর্বমোট ৪০৮ মিলিয়ন মার্কিন ডলার আয় করে নেয়। চলচ্চিত্রটিতে ব্রেসলিনের অভিনয় সমালোচকদের দ্বারা প্রশংসিত হয়। মার্কিন সাপ্তাহিক ম্যাগাজিন নিউজুইক-এর সাংবাদিক লেখেন তিনি এবং তার সহ-অভিনেতা ররি চালকিন চলচ্চিত্রটিতে "অতন্ত ভালো এবং স্বত:স্ফূর্ত, সূক্ষ্মভাবে অভিনয় করেছেন"। ২০০৪ সালে তিনি, হাস্যরস দৃশ্যকাব্যের মার্কিন চলচ্চিত্র "রাইজিং হ্যালেন" চলচ্চিত্রটিতে অভিনয় করেন, যেটিতে তিনি এবং তার ভাই স্পেন্সার সহোদরের ভূমিকায় অভিনয় করেন, কিন্তু চলচ্চিত্রটি টিকে থাকতে পারেনি।
২০১৪ সালে, ব্রেসলিনকে অপরাধমূলক দৃশ্যকাব্যের মার্কিন চলচ্চিত্র "পরফেক্ট সিস্টার্স" চলচ্চিত্রে হাজির হতে দেখা যায়। ২০১৫ সালের জানুয়ারী মাসে তিনি মার্কিন টেলিভিশন চ্যানেল ফক্স-এ প্রচারিতঅধীরতামূলক-হাস্যরসাত্বক দৃশ্যকাব্যের ধারাবাহিক স্ক্রিম কুইন-এর প্রথম সিজনে কাজ শুরু করেন , যেটি ২০১৫ সালের সেপ্টেম্বর থেকে ২০১৬ সালের ডিসেম্বর মাস পযন্ত প্রচার করা হয়।
ঘাগড়া ইউনিয়ন
ঘাগড়া ইউনিয়ন নামে বাংলাদেশে মোট ৪টি ইউনিয়ন রয়েছে।
ঘাগড়া ইউনিয়ন দ্বারা বুঝানো যেতে পারে:
নবদ্বীপের গাজন
নবদ্বীপ গাজন বা নবদ্বীপের গাজন নদিয়ার নবদ্বীপে পালিত একটি বাঙালি হিন্দু লোকোৎসব। গাজন বাংলা জুড়ে হলেও "নবদ্বীপের গাজন" স্বতন্ত্রভাবে পালিত হয়। এই উৎসব শিব, নীল, মনসা ও ধর্মঠাকুরের পূজাকেন্দ্রিক উৎসব। বাংলা হিন্দু পঞ্জিকা অনুসারে চৈত্র মাসের শেষ সপ্তাহ জুড়ে সন্ন্যাসী বা ভক্তদের মাধ্যমে শিবের গাজন অনুষ্ঠিত হয়। চৈত্র সংক্রান্তিতে চড়ক পূজার সঙ্গে এই উৎসবের সমাপ্তি ঘটে।
নবদ্বীপের গাজন বিভিন্ন পর্বে বিভক্ত। ছয় গাজন, সাত গাজন ও আট গাজন নামে নানা ভাবে পালিত হয়। এরমধ্যে আটগাজন সবথেকে উল্লেখযোগ্য দিন।
সাত গাজন নবদ্বীপের গাজন উৎসবের একটি বিশেষ দিন। এই দিন সন্ন্যাসীরা অড়হর গাছ দিয়ে তৈরি মশাল তৈরি করেন। সন্ধ্যার পর সেই মশাল জ্বালিয়ে চৌডলে শিবকে সাজিয়ে হাউডা আদায় করতে করতে যোগনাথ তলায় যায়।
বাংলার লোকসংস্কৃতির অন্যতম বিষয় বাজনা এবং বাংলায় মূলত বিভিন্ন পূজা পার্বণে ঢাক ব্যবহার করা হয়। অন্যান্য বাদ্য যন্ত্রের মতোন ঢাকেও নানা ধরণের আওয়াজ করা হয়। একে বোল বলে। কালীপূজা বা দুর্গা পূজার ভাসানের মতোন গাজনেরও বিশেষ বোল আছে। গাজনের সময় সেই বিশেষ বোলে ঢাক বাজানো হয়।
চৌডল হলো অনেকটা পালকির মতো। এটিকে বেয়াড়ারা বহন করে নিয়ে চলে। গাজনের নানা অনুষ্ঠানে শিবকে এক স্থান থেকে অপর স্থানে নিয়ে যাওয়ার জন্য ব্যবহার করা হয়। নানা ধরণের চৌডল হয়। যেমন, নবরত্ন চৌডল, বিয়ের চৌডল, হাউদা সংগ্রহের চৌডল ইত্যাদি।
নবরত্ন চৌডলটি বাংলার মন্দির শিল্পরীতির উপর ভিত্তি করে নির্মাণ করা হয়েছে।
জুয়েল থিফ
জুয়েল থিফ হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র যেটি গোয়েন্দা এবং থ্রিলার-অপরাধ কাহিনী ধাঁচের ছিলো, চলচ্চিত্রটির পরিচালক ছিলেন বিজয় আনন্দ। চলচ্চিত্রটিতে মুখ্য ভূমিকায় ছিলেন দেব আনন্দ, বৈজয়ন্তীমালা এবং অশোক কুমার। এছাড়াও চলচ্চিত্রটিতে বন্ড গার্ল এর মত চারটি চরিত্রে তনুজা, হেলেন, ফারিয়াল এবং অঞ্জু মহেন্দ্রু অভিনয় করেন, সাথে অন্যান্য অভিনেতারা সহকারী ভূমিকায় ছিলেন। চলচ্চিত্রটি অভিনেতা দেব আনন্দ'র নিজের প্রযোজনা প্রতিষ্ঠান 'নবকেতন ফিল্মস' দ্বারা প্রযোজিত হয়েছিলো, এর আগে ১৯৬৫ সালে এই প্রতিষ্ঠানের আরেকটি চলচ্চিত্র "গাইড" মুক্তি পায়।
"জুয়েল থিফ" বক্স অফিস হিট হয়েছিলো। জে এম বারোত চলচ্চিত্রটির জন্য 'ফিল্মফেয়ার বেস্ট সাউন্ড এওয়ার্ড' জেতেন। অভিনেত্রী তনুজা 'সেরা সহকারী অভিনেত্রী' ক্যাটাগরিতে ফিল্মফেয়ার এওয়ার্ডে মনোনয়ন পেয়েছিলেন।
মেখলিগঞ্জ বিধানসভা কেন্দ্র
মেখলিগঞ্জ (বিধানসভা কেন্দ্র) ভারতীয় রাজ্য পশ্চিমবঙ্গের কোচবিহার জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১ নং মেখলিগঞ্জ বিধানসভা (এসসি) কেন্দ্রটি মেখলিগঞ্জ পৌরসভা এবং মেখলিগঞ্জ সিডি ব্লক, হলদিবাড়ি পৌরসভা এবং হলদিবাড়ি সিডি ব্লকের অন্তর্গত।
মেখলিগঞ্জ বিধানসভা (এসসি) কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১৬. অর্ঘ্য রায় প্রধান তৃণমূল কংগ্রেস
অর্ঘ্য রায় প্রধান জয়ী হন।
২০১১ সালের নির্বাচনে, এআইএফবি'র পরেশচন্দ্র অধিকারী তার নিকটতম প্রতিদ্বন্দ্বী কংগ্রেসের জয়ন্ত কুমার রায়কে পরাজিত করে।
বেথুয়াডহরী রেলওয়ে স্টেশন
বেথুয়াডহরী রেলওয়ে স্টেশন হল পূর্ব রেল জোনের শিয়ালদহ-রাণাঘাট-কৃষ্ণনগর-লালগোলা রেলপথের একটি গ্রামীণ রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি বেথুয়াডহরী, নাকশীপাড়া এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ইএমইউ এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়।
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। এই রেলওয়ে স্টেশনটি বেথুয়াডহরী শহরে অবস্থিত। বেথুয়াডহরী ও শিয়ালদহের মধ্যবর্তী রেল দূরত্ব ১২৬ কিলোমিটার (৯৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল।
স্টেশনের মধ্য দিয়ে চলাচলকারী ট্রেনগুলির সংখ্যা ২২ টি। লালগোলা প্যাসেঞ্জার , হাজারদুয়ারী এক্সপ্রেস এবং ভাগীরথী এক্সপ্রেস স্টেশনটিতে দাঁড়ায়।
রাণাঘাট-লালগোলা বিভাগকে ২০১০ সালে বিদ্যুতায়িত করা হয়েছে।
বহরমপুর কোর্ট রেলওয়ে স্টেশন
বহরমপুর কোর্ট রেলওয়ে স্টেশন হল পূর্ব রেল জোনের শিয়ালদহ-রাণাঘাট-কৃষ্ণনগর-লালগোলা রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের মুর্শিদাবাদ জেলার অন্তর্গত স্টেশনটি বহরমপুর এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়।
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। বহরমপুর কোর্ট রেলওয়ে স্টেশন নামটিতে অতিতে বহরমপুর-এর ব্রিটিশ উচ্চারণ "বৈহমপুর" হিসাবে ছিল। এই রেলওয়ে স্টেশনটি মুর্শিদাবাদ শহরে অবস্থিত। বহরমপুর কোর্ট ও শিয়ালদহের মধ্যবর্তী রেল দূরত্ব ১৮৬ কিলোমিটার (১১৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল।
বহরমপুর কোর্টে রেলওয়ে স্টেশন পশ্চিমবঙ্গের বহরমপুর শহরে অবস্থিত। শিয়ালদহ-ব্যারাকপুর-নৈহাটি-কল্যাণী-রাণাঘাট-কৃষ্ণনগর-পলাশি-বেলডাঙ্গা-বহরমপুর-মুর্শিদাবাদ-জিয়াগঞ্জ-লালগোলার মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১৮৬ কিলোমিটার (১১৬ মাইল) দূরে মুর্শিদাবাদ জেলায় অবস্থিত।
এই রেল স্টেশনটি মুর্শিদাবাদ ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি। এই স্টেশনটি মুর্শিদাবাদ জেলার সর্বাধিক অংশের থেকে যাত্রী ব্যবহার করেন কলকাতায় পৌঁছানোর জন্য।
বহরমপুর কোর্ট থেকে কিছু গুরুত্বপূর্ণ ট্রেন:
দ্বৈত রেল ট্র্যাক স্থাপন করার পর রেলওয়ে স্টেশনে ২ টি প্ল্যাটফর্ম রয়েছে। বর্তমানে দুটি নতুন প্ল্যাটফর্ম নির্মাণ করা হচ্ছে, কিছু নতুন ট্রেন স্টেশনটি অন্তর্ভুক্ত করা হবে।
রাণাঘাট-লালগোলা বিভাগকে ২০১০ সালে বিদ্যুতায়িত করা হয়েছে।
বাংলাদেশ সিভিল সার্ভিস প্রশাসন একাডেমি
বাংলাদেশ সিভিল সার্ভিস প্রশাসন একাডেমি বাংলাদেশ সরকারের জনপ্রশাসন মন্ত্রণালয়ের অধিনস্ত একটি সরকারি শিক্ষা প্রতিষ্ঠান যেটি প্রশাসন ও বিচার বিভাগের কর্মকর্তাদের প্রশিক্ষণ প্রদান করে।
জনপ্রশাসন মন্ত্রণালয়ের অধীন একটি সংযুক্ত দপ্তর হিসেবে বাংলাদেশ সিভিল সার্ভিস প্রশাসন একাডেমি ২১ অক্টোবর ১৯৮৭ তারিখে যাত্রা শুরু করে। ১৯৭৭ সালে সিভিল অফিসার্স ট্রেনিং একাডেমি (COTA) হিসেবে রূপান্তরিত হওয়ার পূর্ব পর্যন্ত এই একাডেমি গেজেটেড অফিসার্স ট্রেনিং একাডেমি (GOTA) হিসেবে পরিচিত ছিল। সিভিল অফিসার্স ট্রেনিং একাডেমি এবং গেজেটেড অফিসার্স ট্রেনিং একাডেমি উভয়ই বাংলাদেশ সিভিল সার্ভিসের সকল ক্যাডার কর্মকর্তাদের প্রশিক্ষণ কেন্দ্র হিসেবে পরিচালিত হত। প্রতিষ্ঠার পর কিছু সময়, এই একাডেমি কেবল বাংলাদেশ সিভিল সার্ভিস প্রশাসন ক্যাডারের নবনিযুক্ত এবং মধ্য পর্যায়ের কর্মকর্তাদের প্রশিক্ষণ প্রদানে নিয়োজিত ছিল। পরবর্তীতে একাডেমি, ১৯৯৭ সালে পৃথক ফরেন সার্ভিস একাডেমি প্রতিষ্ঠার পূর্ব পর্যন্ত বাংলাদেশ সিভিল সার্ভিস ফরেন এফেয়ার্স ক্যাডার কর্মকর্তাদের প্রশিক্ষণ প্রদানের দায়িত্ব পালন করেছে। প্রাথমিকভাবে এই একাডেমি ৪ জন অনুষদ সদস্য নিয়ে কার্যক্রম আরম্ভ করে। বর্তমানে অনুষদ সদস্য এবং সহায়ক কর্মীদের সংখ্যা ১২০ জন। একাডেমি, সর্বপ্রথম ২১ অক্টোবর ১৯৮৭ হতে ৩০ জানুয়ারী ১৯৮৮ তারিখ পর্যন্ত তিন মাস মেয়াদি আইন ও প্রশাসন কোর্সের মাধ্যমে যাত্রা আরম্ভ করে। উক্ত কোর্সে বাংলাদেশ সিভিল সার্ভিস প্রশাসন ক্যাডারের ৫৭ জন কর্মকর্তা অংশগ্রহণ করেছিলেন।
সরকারের অতিরিক্ত সচিব জনাব এ.জেড. এম. শামসুল আলম বাংলাদেশ সিভিল সার্ভিস প্রশাসন একাডেমির প্রথম মহাপরিচালক হিসেবে দায়িত্ব পালন করেন। মহাপরিচালক পদটি ৩১ মার্চ ২০১৩ তারিখে রেক্টর হিসেবে পরিবর্তিত হয়েছে।দক্ষ, যোগ্য ও উদ্যোগী পেশাজীবী গণকর্মচারী গড়ে তোলার শ্রেষ্ঠ প্রশিক্ষণ কেন্দ্র হিসেবে বিবেচিত হওয়া।কার্যকর প্রশিক্ষণ ও গবেষণার মাধ্যমে দক্ষ, যোগ্য এবং বিচক্ষণ গণকর্মচারী গড়ে তোলা।
২৩ মে ২০১৭ তারিখ বি.সি.এস. প্রশাসন একাডেমিতে গণপ্রজাতন্ত্রী বাংলাদেশ সরকারের সচিব জনাব মোঃ আনোয়ারুল ইসলাম সিকদার, এনডিসি রেক্টর হিসেবে যোগদান করেছেন।
আজ রবিবার
আজ রবিবার হুমায়ূন আহমেদের তৈরি একটি বাংলাদেশী টেলিভিশন সিটকম, যা মূলত বিটিভিতে ১৯৯৯ সালে সম্প্রচারিত হয়েছিল। এটি ভারতীয় টেলিভিশন চ্যানেল স্টার প্লাসে, ২০১৭ সালে হিন্দিতে পুনরায় প্রচারিত হয়েছিল.
নাটকের বিভিন্ন চরিত্রে যাঁরা অভিনয় করেছেন:
আডলফ হিটলারের মৃত্যু
আডলফ হিটলার একজন জার্মান রাজনীতিবিদ ছিলেন যিনি নাৎসি দলের নেতা ছিলেন, ১৯৩৩ থেকে ১৯৪৫ সাল পর্যন্ত জার্মানীর চ্যান্সেলর ছিলেন এবং ১৯৩৪ থেকে ১৯৪৫ সাল পর্যন্ত সে দেশের ফিউরার ছিলেন। ১৯৪৫ সালের ৩০ এপ্রিল বার্লিনে তাঁর "ফিউরার বাংকারে" বন্দুকের গুলিতে তিনি মারা যান। ইভা ব্রাউন, তার একদিনের স্ত্রী সাইনাইড খেয়ে তার সঙ্গে আত্মহত্যা করেন। হিটলারের পূর্বে লিখিত ও মৌখিক নির্দেশাবলী অনুযায়ী, সেই বিকালে তাদের দেহাবশেষ বাংকারের জরুরী বহির্গমন দিয়ে উপরে সিঁড়ি পর্যন্ত আনা হয় এবং বাংকারের বাইরে রাইখ চ্যান্সেলারি বাগানে পেট্রল ঢেলে আগুন ধরিয়ে দেযওয়া হয়। সোভিয়েত নথিপত্রের তথ্য অনুসারে ১৯৭০ সাল পর্যন্ত তাদের পোড়া দেহাবশেষ উদ্ধার করে জায়গায় জায়গায় পুতে দেওয়া হয় ১৯৭০ সালে তাঁদের ক্ষয়ে যাওয়া দেহাবশেষগুলো পুড়িয়ে ধ্বংস করে দেয়া হলো এবং ছাইভস্ম জার্মানির এলবি নদীর উপনদী বিটারিটজ্ নদীর জলে ছুড়ে ফেলা হয়।
১৯৪৫ সালের শুরুর দিকে জার্মানি সম্পূর্ণ পতনের মুখে ছিল। পূর্বদিক থেকে সোভিয়েত বাহিনি পোল্যান্ড দখল করে অডের নদী পার হতে প্রস্তুতি নিচ্ছিল। অপরদিকে মিত্রবাহিনির অন্যান্য সদস্য অন্যান্য দিক দিয়ে জার্মানির অভ্যন্তরে প্রবেশ করছিল। ২৫ জানুয়ারি নাৎসি জার্মানির সর্বশেষ বড় আক্রমন “আরদেন অফেন্সিভ” ব্যার্থ হয়।
২০ এপ্রিলে বার্লিনে সোভিয়েত গোলন্দাজ বাহিনী বোমাবর্ষণ শুরু করে। ২১ এপ্রিলে তারা বার্লিনে প্রবেশ করতে শুরু করে। ২২ এপ্রিল জেনারেল স্টাইনার হিটলারের আক্রমনের আদেশ পালন করতে ব্যার্থ হন। এই খবর শুনে হিটলার প্রথমবারের মত বুঝতে পারেন যে জার্মানি যুদ্ধে পুরোপুরি হেরে গিয়েছে। তিনি তার সকল সেনাপতিকে বিশ্বাসঘাতক বলেন। সেনাপতিরা তাকে বার্লিন ত্যাগ করে দক্ষিন জার্মানিতে গিয়ে যুদ্ধ চালিয়ে জাওার আহ্বান করেন। এতে হিটলার বলেন তারা (সেনাপতিরা) জা ইচ্ছা করতে পারে কিন্তু তিনি বার্লিন ত্যাগ করবেন না। একই সাথে তিনি এসএস বাহিনীর ডাক্তার হাসের কাছে আত্মহত্যার পদ্ধতি নিয়ে জানতে চান। হাস উপদেশ দিলেন পিস্তলের গুলি ও বিষ একই সাথে প্রয়োগ করার জন্য। এসব জানতে পেরে হিটলারের দীর্ঘসময়ের সহযোগী বিমানবাহিনীর প্রধান হারমান গরিং হিটলারের নিকট আবেদন করেন তাকে ক্ষমতা হস্তান্তরের জন্য। এছাড়া তার অপর দীর্ঘসময়ের সহযোগী হাইনরিখ হিমলার মিত্রবাহিনীর সাথে সন্ধির পদক্ষেপ নেন। কাছের লোকদের এধরনের আচরণে হিটলার আরও ভেঙ্গে পরেন। ২৫ এপ্রিল সোভিয়েত বাহিনী বার্লিন পুরো ঘিরে ফেলে। হিটলার, গয়েবলস ও ফুরারবাঙ্কারের অনেকে আত্মহত্যার প্রস্তুতি নেন। ২৯ এপ্রিল মধ্যরাতে হিটলার তার ১৫ বছরের সঙ্গিনী এভা ব্রাউন কে বিবাহ করেন।
সরকারি নাজিমউদ্দিন কলেজ
সরকারি নাজিমউদ্দিন কলেজ মাদারীপুর জেলার একটি ঐতিহ্যবাহী সরকারি স্নাতক কলেজ। কলেজটি ১৯৪৮ সালে প্রতিষ্ঠিত হয়।
সরকারি নাজিমুদ্দিন কলেজের স্নাতক ও স্নাতকোত্তর পর্যায়ের কোর্স ও বিভাগ সমূহের তালিকা-
দোলোরেস দেল রিও
দোলোরেস দেল রিও (স্পেনীয়: Dolores del Río, ; জন্ম: মারিয়া দে লোস দোলোরেস আসুনসোলো লোপেস-নেগ্রেত; ৩রা আগস্ট, ১৯০৪ - ১১ই এপ্রিল, ১৯৮৩) ছিলেন একজন মেক্সিকান অভিনেত্রী। তিনি হলিউডে প্রথম প্রধান নারী লাতিন আমেরিকান তারকা ছিলেন। ১৯২০ থেকে ১৯৩০-এর দশকে তিনি মার্কিন চলচ্চিত্রে অভিনয় করেন। তাকে ১৯৪০ ও ১৯৫০-এর দশকে মেক্সিকান চলচ্চিত্রের স্বর্ণযুগের অন্যতম গুরুত্বপূর্ণ নারী তারকা বলে অভিহিত করা হয়। দেল রিও তার সময়ে চলচ্চিত্রে অন্যতম সুন্দর মুখশ্রীর জন্য স্মরণীয় হয়ে রয়েছেন।
দীর্ঘ কর্মজীবনে তিনি নির্বাক চলচ্চিত্র, সবাক চলচ্চিত্র, টেলিভিশন, মঞ্চ ও বেতারে কাজ করেন। মেক্সিকোতে চলচ্চিত্র নির্মাতা এদুইন কারউই তাকে আবিষ্কার করেন। ১৯২৫ সালে তার চলচ্চিত্র কর্মজীবন শুরু হয়। তিনি "হোয়াট প্রাইস গ্লোরি?" (১৯২৬), "রিসারেকশন" (১৯২৭) ও "রামোনা" (১৯২৮) সহ কয়েকটি সফল নির্বাক চলচ্চিত্রে কাজ করেন। এই সময়ে তাকে লাতিন অভিনেতা রুদলফ ভালেন্তিনোর নারী সংস্করণ "লাতিন প্রেমিকা" বলে ডাকা হত।
সবাক চলচ্চিত্রের উদ্ভবের সাথে সাথে তিনি "বার্ড অব প্যারাডাইজ" (১৯৩২), "ফ্লাইং ডাউন টু রিও" (১৯৩৩), "মাদাম দু ব্যারি" (১৯৩৪) এবং "জার্নি ইনটু ফিয়ার" (১৯৪৩) চলচ্চিত্রে অভিনয় করেন। ১৯৪০-এর দশকের শুরুর দিকে হলিউডে তার কর্মজীবনে পতন শুরু হলে তিনি মেক্সিকোতে ফিরে যান এবং মেক্সিকান চলচ্চিত্র শিল্পে যোগ দেন। দেল রিও তার নিজের দেশে ফিরে গেলে তিনি মেক্সিকান চলচ্চিত্র শিল্পের অন্যতম গুরুত্বপূর্ণ প্রচারণাকারী ও তারকা হয়ে ওঠেন। তিনি "ওয়াইল্ড ফ্লাওয়ার" (১৯৪৩), "মারিয়া কান্দেলারিয়া" (১৯৪৩), "লাস আবান্দোনাদাস" (১৯৪৪), "বুগামবিলিয়া" (১৯৪৪), এবং "দ্য আনলাভড ওম্যান" (১৯৪৯) চলচ্চিত্রে অভিনয় করে সফলতা লাভ করেন। এই চলচ্চিত্রগুলোকে ধ্রুপদী শ্রেষ্ঠকর্ম বলে অভিহিত করা হয়, যা বিশ্বব্যাপী মেক্সিকান চলচ্চিত্র শিল্পকে ছড়িয়ে দিতে সাহায্য করে। দেল রিও ১৯৫০-এর দশক জুড়েও অভিনয়ে সক্রিয় ছিলেন। তিনি আর্জেন্টিনা ও স্পেনেও কাজ করেন।
১৯৬০ সালে তিনি হলিউডে ফিরে যান। পরের বছরগুলোতে তিনি মেক্সিকান ও মার্কিন চলচ্চিত্রে কাজ করেন। ১৯৫০-এর দশকের শেষের দিক থেকে ১৯৭০-এর দশকের শুরু পর্যন্ত তিনি মেক্সিকোর মঞ্চে অভিনয় করে সফলতা লাভ করেন এবং কয়েকটি মার্কিন টেলিভিশন ধারাবাহিকে অভিনয় করেন। দেল রিও ১৯৭৮ সালে শেষ বারের মত পর্দায় কাজ করেন। কয়েক বছর অভিনয় থেকে দূরে থাকা ও অসুস্থতার পর তিনি ১৯৮৩ সালে ৭৮ বছর বয়সে মৃত্যুবরণ করেন।
মাথাভাঙ্গা বিধানসভা কেন্দ্র
মাথাভাঙ্গা (বিধানসভা কেন্দ্র) ভারতীয় রাজ্য পশ্চিমবঙ্গের কোচবিহার জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২ নং মাথাভাঙ্গা বিধানসভা (এসসি) কেন্দ্রটি মাথাভাঙ্গা পৌরসভা এবং মাথাভাঙ্গা-২ সিডি ব্লক এবং হাজরাহাট-১, হাজরাহাট-২ এবং পঞ্চগড় গ্রাম পঞ্চায়েত গুলি মাথাভাঙ্গা-১ সিডি ব্লকের অন্তর্গত।
মাথাভাঙ্গা বিধানসভা (এসসি) কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
২০১১ সালের নির্বাচনে, তৃণমূল কংগ্রেসের বিনয় কৃষ্ণ বর্মন তার নিকটতম প্রতিদ্বন্দ্বী সিপিআই(এম)র অনন্ত রায়কে পরাজিত করে।
২০০৬ সালের বিধানসভা নির্বাচনে ভারতের কমিউনিস্ট পার্টি (মার্কসবাদী) এর অনন্ত রায় ভারতীয় জনতা পার্টির (বিজেপি) হেমচন্দ্র বর্মণকে পরাজিত মাথভাঙ্গা আসনে জয়ী হন। সিপিআই (এম) -এর দিনেশ চন্দ্র ডাকুয়া ১৯৭৭ থেকে ২০০১ সাল পর্যন্ত আসনে ছয়বার আসন লাভ করেন এবং ১৯৬৭ সালেও নির্বাচনে জয়ী হন।
তিনি ২০০১ সালে তৃণমূল কংগ্রেসের বিনয় কৃষ্ণ বর্মনকে পরাজিত করেন, ১৯৯৬ সালে ভারতীয় জাতীয় কংগ্রেসএর জিতেন্দ্রনাথ বর্মন কে, ১৯৯১সালে কংগ্রেসের প্রসেনজিৎ বর্মন কে, ১৯৮৭ সালে কংগ্রেসের জিতেন্দ্রনাথ বর্মন কে, ১৯৮২ সালে কংগ্রেসের হিতেন্দ্র নাথ প্রামাণিক কে এবং প্রতাপ সিংহ কে ১৯৭৭সালে পরাজিত করেন।
হাবিবুর রহমান (পুলিশ কর্মকর্তা)
হাবিবুর রহমান(জন্ম ১ জানুয়ারি ১৯৬৭) বাংলাদেশ পুলিশের এর একজন কর্মকর্তা। বর্তমানে তিনি বাংলাদেশ পুলিশের ঢাকাস্থ সদরদপ্তরে উপ মহাপরিদর্শক (প্রশাসন-ডিসিপ্লিন) হিসেবে দায়িত্বরত। পুলিশি দায়িত্ব পালনের পাশাপাশি সমাজ ও মানুষের জন্য কাজ করা ব্যতিক্রমধর্মী চিন্তা ও ভূমিকা তাকে দিয়েছে বিশেষ খ্যাতি। তিনি বাংলাদেশ কাবাডি ফেডারেশান এর সাধারন সম্পাদক
হাবিবুর রহমানের শিক্ষা জীবন শুরু হয় গোপালগঞ্জের এর চন্দ্রদিঘলীয়া মোল্লাপাড়া সরকারি প্রাথমিক বিদ্যালয়ে। ঢাকা বিশ্ববিদ্যালয়ের শিক্ষা ও গবেষণা ইনিষ্টিটিউট থেকে তিনি স্নাতোকোত্তর ডিগ্রী লাভ করেন। এরপর তিনি বিসিএস পরিক্ষায় অংশ গ্রহণ করেন এবং বাংলাদেশ সিভিল সার্ভিসের পুলিশ ক্যাডারের জন্য মনোনীত হন।
১৯৯৮ সালের ২২ ফেব্রুয়ারি ১৭তম বিসিএস পরীক্ষার মাধ্যমে তিনি সহকারি পুলিশ সুপার হিসেবে বাংলাদেশ পুলিশে যোগদান করেন। এরপর বাংলাদেশ পুলিশ এর বেশ কিছু গুরুত্বপুর্ণ পদে পর্যায়ক্রমে দায়িত্ব পালন করেন। তিনি ঢাকা জেলায় পুলিশ সুপারিন্টেন্টে হিসেবে কাজ করেন। অতঃপর পদোন্নতিক্রমে বাংলাদেশ পুলিশ সদরদপ্তরে অতিরিক্ত সহকারী মহাপরিদর্শক (সংস্থাপন) হিসেবে পদস্থ হন। অতঃপর তিনি উপমহাপরিদর্শক পদে পদোন্নতি লাভ করেন।।
হাবিবুর রহমান বাংলাদেশ পুলিশ মুক্তিযুদ্ধ জাদুঘর প্রতিষ্ঠার পেছনে ভূমিকা পালন করেন এবং সভাপতি হিসেবে দায়িত্ব পালন করছেন।
হাবিবুর রহমান সাভারে বেদে পল্লীর সমাজ ব্যবস্থা উন্নয়নে কাজ করেছেন। সেখানে স্কুল, কম্পিউটার ট্রেনিং সেন্টার, গাড়ি চালনা প্রশিক্ষণ কেন্দ্র ও বুটিক হাউসসহ নানা প্রতিষ্ঠান গড়ে তুলতে ও বাল্য বিবাহ রোধে ভূমিকা পালন করেছেন।
তিনি হিজড়াদের সামাজিক বৃত্তিতে পুনর্বাসনের ব্যবস্থা করেন। হিজড়া ও পিছিয়ে পড়া জনগোষ্ঠীর জীবন-মান উন্নয়নের লক্ষ্যে ‘উত্তরণ কর্ম-সংস্থান প্রশিক্ষণ’ কর্মসূচি চালু করেন এবং উত্তরন ফাউন্ডেশন নামক সংস্থা প্রতিষ্ঠা করে এর মাধ্যমে তাদের সাবলম্বী করার চেষ্টা করে যাচ্ছেন।
হাবিবুর রহমান বাংলাদেশ কাবাডি ফেডারেশনের সাধারণ সম্পাদক হিসেবে দায়িত্ব পালন করছেন। এছাড়া তিনি জাকার্তায় অনুষ্ঠিত এশিয়ান গেমসের আসরে ‘এশিয়ান কাবাডি ফেডারেশনের ভাইস প্রেসিডেন্ট’ হিসাবে নির্বাচিত হয়েছেন।
বাংলাদেশের স্বাধীনতা যুদ্ধে পুলিশ বাহিনীর অবদান ও ঢাকায় তাদের প্রথম প্রতিরোধ বিষয়ক ঘটনা নিয়ে তিনি “মুক্তিযুদ্ধে প্রথম প্রতিরোধ” নামে একটি বই লিখেছেন।
প্রশংসনীয় ও কৃতিত্বপূর্ন কাজের জন্য বাংলাদেশ পুলিশের সর্বোচ্চ রাষ্ট্রীয় স্বীকৃতি "বাংলাদেশ পুলিশ পদক (বিপিএম)" লাভ করেন। এছাড়া "রাষ্ট্রপতি পুলিশ পদক (পিপিএম)"সহ পুলিশ সপ্তাহ ২০১৭ উপলক্ষে ২০১৬ সালে প্রশংসনীয় ও ভাল কাজের স্বীকৃতি হিসেবে তাকে আইজিপি’স ব্যাজ প্রদান করা হয়।
বরেলি কি বরফি
বরেলি কি বরফি হচ্ছে ২০১৭ সালের একটি রোমান্টিক হিন্দি চলচ্চিত্র যেটি অশ্বিনী আইয়ার তিওয়ারী পরিচালনা করেন। চলচ্চিত্রটির মুখ্য ভূমিকায় অভিনয় করেন আয়ুষ্মান খুরানা, কৃতি শ্যানন এবং রাজকুমার রাও। চলচ্চিত্রটি মুক্তি পায় ২০১৭ সালের ১৮ আগস্ট। চলচ্চিত্রটি ব্যবসাসফলতা সহ বক্স অফিস হিট এবং দর্শকপ্রিয়তা পেয়েছিলো। এই চলচ্চিত্রটি "ভালোবাসার উপাদান" নামের একটি ফরাসি উপন্যাসের উপর ভিত্তি করে নির্মিত যেটি 'নিকোলাস ব্যারু' লেখেন। ৬৩তম 'ফিল্মফেয়ার এ্যাওয়ার্ড' অনুষ্ঠানে "বরেলি কি বরফি" আটটি শ্রেণীতে মনোনয়ন পায়, এগুলোর মধ্যে 'সেরা চলচ্চিত্র' শ্রেণীতে মনোনয়ন ছিলো, 'সেরা সহ অভিনেত্রী' হিসেবে সীমা ভার্গাভা মনোনয়ন পান এবং তিওয়ারী 'সেরা পরিচালক' এবং রাজকুমার রাও 'সেরা সহ অভিনেতা' শ্রেণীতে পুরষ্কার জিতেছিলেন।
বিট্টি নামের একটি মেয়ে 'বরেলি কি বরফি' নামের একটি উপন্যাস পড়ে এর লেখককে খোঁজার চেষ্টা করে, খুঁজতে গিয়ে তার চিরাগ নামের একটা ছেলের সাথে পরিচয় এবং পরে বন্ধুত্ব হয় যেই ছেলেটাই আসলে উপন্যাসটির লেখক কিন্তু সে তার এক বন্ধুর নাম দিয়ে উপন্যাসটি প্রকাশ করেছিলো যার নাম হচ্ছে প্রীতম। এই প্রীতমের সাথে বিট্টি দেখা করতে চায়, দেখা হয়েও যায়, কিন্তু আগে থেকেই চিরাগ তাকে শিখিয়ে দিয়েছিলো যে সে যেন বিট্টুর সামনে নিজেকে বেয়াদব লোক হিসেবে উপস্থাপন করে।
চিরাগ বিট্টিকে ভালোবেসে ফেলে কিন্তু সরাসরি বলতে পারেনা আবার বিট্টি লেখক প্রীতমকে বিয়ে করতে চায়; কিন্তু সিনেমার শেষের দিকে আসল কাহিনী উদ্ঘাটিত হয় যে বিট্টি আগে থেকেই সব জানে কারণ প্রীতম একদিন তাকে বাজারে সব সত্য কাহিনী বলে দেয়। বিট্টি আর প্রীতমের বিয়ের অনুষ্ঠানের দিন বিট্টির জন্য লেখা প্রেমপত্র পড়ে চিরাগ কেঁদে ফেলে আর পরে বিট্টির চোখ দিয়েও পানি আসে, পরে তারা আলিঙ্গন করে।
প্রথমা প্রকাশন
প্রথমা প্রকাশন বাংলাদেশের একটি স্বনামধন্য প্রকাশনা প্রতিষ্ঠান। এটির স্বত্বাধিকারী প্রতিষ্ঠান হচ্ছে প্রথম আলো। প্রথমা প্রকাশন ২০০৯ সালে প্রতিষ্ঠিত। প্রতিষ্ঠার শুরু থেকেই মুক্তিযুদ্ধ ও স্বপক্ষের বিভিন্ন বিষয় এবং নতুন ধারার বা মাত্রার বই প্রকাশ করে আসছে প্রথমা প্রকাশন। শুরু থেকেই প্রকাশনীটি একুশে বইমেলাতে অংশগ্রহন করে আসছে।
প্রকাশনটি এখন পর্যন্ত প্রায় ১০২ জন লেখকের ৩১৬ এর অধিক বই প্রকাশ করেছে।
প্রকাশনীটির প্রথম প্রকাশিত বই "একাত্তরের চিঠি"। যেটি ১৯৭১ সালে মুক্তিযোদ্ধাদের রণাঙ্গন থেকে লেখা চিঠি সমূহের সংকলন।
ক্লেয়ার ডেইন্স
ক্লেয়ার ক্যাথরিন ডেইন্স ( জন্ম: ১২ই এপ্রিল, ১৯৭৯) হলেন একজন মার্কিন অভিনেত্রী। তিনি তিনটি এমি পুরস্কার, চারটি গোল্ডেন গ্লোব পুরস্কার, দুটি স্ক্রিন অ্যাক্টরস গিল্ড পুরস্কার জয় করেছেন। ২০১২ সালে "টাইম" ম্যাগাজিন তাকে বিশ্বের ১০০ প্রভাবশালী ব্যক্তির তালিকায় অন্তর্ভুক্ত করে, এবং ২০১৫ সালে হলিউড ওয়াক অব ফেমে তার নামে একটি তারকা খচিত হয়।
ডেইন্স ১৯৯৪ সালে ব্যাপক প্রশংসিত কিশোর নাট্য ধারাবাহিক "মাই সো-কলড লাইফ"-এ অ্যাঞ্জেলা চেজ চরিত্রে অভিনয় করেন। এই ভূমিকার জন্য তিনি শ্রেষ্ঠ টিভি অভিনেত্রী বিভাগে গোল্ডেন গ্লোব পুরস্কার এবং নাট্য ধারাবাহিক অনন্য কেন্দ্রীয় অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। একই বছর "লিটল ওমেন" (১৯৯৪) চলচ্চিত্র দিয়ে তার বড় পর্দায় অভিষেক হয়। তার অন্যান্য উল্লেখযোগ্য চলচ্চিত্র হল "রোমিও + জুলিয়েট" (১৯৯৬), "দ্য রেইনমেকার" (১৯৯৭), "লে মিজেরাবল" (১৯৯৮), "ব্রোকডাউন প্যালেস" (১৯৯৯), "প্রিন্সেস মোনোনোকে" (১৯৯৭)-এর ইংরেজি ডাবিং, "ইগবি গোজ ডাউন" (২০০২), "দি আওয়ার্স" (২০০২), "" (২০০৩), "শপগার্ল" (২০০৫) এবং "স্টারডাস্ট" (২০০৭)।
১৯৯৮ থেকে ২০০০ সালে ডেইন্স ইয়েল বিশ্ববিদ্যালয়ে পড়াশুনা করেন কিন্তু তিনি পড়াশুনা সমাপ্ত করতে পারেননি এবং পুনরায় অভিনয়ে ফিরে আসেন। তিনি ২০০০ সালে অফ-ব্রডওয়ে প্রডাকশনের "দ্য ভ্যাজিনা মনোলগ্‌স"-এ অভিনয় করেন এবং ২০০৭ সালে "পিগম্যালিয়ন" নাটকে এলিজা ডুলিটল চরিত্রে অভিনয় দিয়ে তার ব্রডওয়েতে অভিষেক হয়। ২০১০ সালে তিনি এইচবিওর টেলিছবি "টেম্পল গ্র্যান্ডিন"-এ নাম ভূমিকায় অভিনয় করেন প্রশংসিত হয় এবং তার দ্বিতীয় গোল্ডেন গ্লোব পুরস্কার জিতেন এবং সীমিত ধারাবাহিক বা চলচ্চিত্রে অনন্য কেন্দ্রীয় অভিনেত্রী বিভাগে প্রথম এমি পুরস্কার অর্জন করেন। ২০১১ সালে তিনি নাট্যধর্মী "হোমল্যান্ড" ধারাবাহিকে ক্যারি ম্যাথিসন চরিত্রে কাজ করেন, যার জন্য তিনি দুবার নাট্যধর্মী ধারাবাহিকে অনন্য কেন্দ্রীয় অভিনেত্রী বিভাগে প্রাইমটাইম এমি পুরস্কার ও দুবার নাট্য টেলিভিশন ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার এবং একটি টেলিভিশন ক্রিটিকস অ্যাসোসিয়েশন পুরস্কার লাভ করেন।
প্যারা কমান্ডো বিগ্রেড (বাংলাদেশ)
The Para-Commando Brigade is an independent special operations brigade of the Bangladesh Army. The brigade was officially formed on 4 September 2016 on adhoc basis consisting two para-commando battalions.
মিরান্ডা
হুয়াও মিরান্ডা দে সুজা ফিলহো (জন্ম: ৭ সেপ্টেম্বর ১৯৮৪), হুয়াও মিরান্ডা, বা সংক্ষিপ্তভাবে মিরান্ডা নামে পরিচিত, হচ্ছেন ব্রাজিলের একজন ফুটবলার, যিনি ইতালীয় ক্লাব ইন্তারনাজিওনালে এবং ব্রাজিল জাতীয় ফুটবল দলের হয়ে একজন সেন্টার-ব্যাক হিসেবে খেলেন।
তিনি যুব পর্যায়ে করিতিবার হয়ে খেলেছেন, যেখানে ২০০৪–০৫ মৌসুমে দলটির সিনিয়র পর্যায়ে খেলেছেন। ২০০৬ মৌসুমে পুনরায় ব্রাজিলীয় ক্লাবে খেলার পূর্বে তিনি ফ্রান্সের ক্লাব সোচাক্সে খেলেছেন। ২০১১ সালে, তিনি লা লিগার দল আতলেতিকো মাদ্রিদে যোগদান করেন, যেখানে তিনি ঘরোয়া এবং ইউরোপীয় ট্রফিসহ বেশ কয়েকটি ট্রফি জয়লাভ করেছেন। উক্ত দলটিতে তিনি প্রায় ৪ মৌসুম অতিবাহিত করেন। পরবর্তীতে ২০১৫ সালে, তিনি ইতালীয় ক্লাব ইন্তারনাজিওনালে-এ ১৫ মিলিয়ন ইউরোর বিনিময়ে যোগদান করেন।
মিরান্ডা ২০০৯ সালে ব্রাজিল জাতীয় ফুটবল দলের হয়ে আন্তর্জাতিক পর্যায়ে অভিষেক করেন। তিনি ২০০৯ ফিফা কনফেডারেশন কাপে এবং ২০১৫ কোপা আমেরিকায় ব্রাজিলের হয়ে খেলেছেন।
অ্যালিসন বেকার
অ্যালিসন রামসেস বেকার (; জন্ম: ২ অক্টোবর ১৯৯২), অ্যালিসন নামে অধিক পরিচিত, হচ্ছেন ব্রাজিলের একজন পেশাদার ফুটবলার, যিনি ইংলিশ ক্লাব লিভারপুল এবং ব্রাজিল জাতীয় ফুটবল দলের হয়ে একজন গোলরক্ষক হিসেবে খেলেন।
২০১৩ সালে, অ্যালিসন ইন্টারন্যাশনালে খেলার মাধ্যমে তার পেশাদার ক্যারিয়ার শুরু করেন, যেখানে তিনি ১০০টিরও বেশি খেলায় অংশগ্রহণ করেন এবং সেখানে খেলা ৪ মৌসুমে ক্লাবের হয়ে চ্যাম্পিওনাতো গৌচো জয়লাভ করেন। ২০১৬ সালে, তিনি রোমার সাথে ৭.৫ মিলিয়ন ইউরোর বিনিময়ে চুক্তিবদ্ধ হন, যেখানে তিনি প্রাথমিকভাবে শুরু লাইন আপে স্থান পাননি। সেসময় তিনি ওজিক স্টেন্সনির বদলি হিসেবে খেলতেন।
২০১৫ সালে, আন্তর্জাতিক অভিষেক হওয়ার পূর্বে অ্যালিসন ব্রাজিলের হয়ে যুব পর্যায়ে খেলেছেন। তিনি ২০১৬ সালে মার্কিন যুক্তরাষ্ট্রে অনুষ্ঠিত কোপা আমেরিকা ব্রাজিলের হয়ে প্রতিনিধিত্ব করেন।
ব্রাজিলকে অনূর্ধ্ব ১৭ এবং অনূর্ধ্ব ২০ পর্যায়ে নেতৃত্ব দেওয়ার পর, চিলি এবং ভেনেজুয়েলা বিরুদ্ধে ২০১৮ ফিফা বিশ্বকাপ বাছাইপর্বের প্রথম ২ ম্যাচের জন্য দুঙ্গা তাকে জাতীয় দলের মূল একাদশের জন্য ডাক দেন। অ্যালিসন ২০১৫ সালের ১৩ অক্টোবর অভিষেক করেন, ক্যাস্টেলাও-এ অনুষ্ঠিত উক্ত ম্যাচে ব্রাজিল ৩–১ গোলে জয়লাভ করে।
২০১৬ সালের ৫ মে তারিখে, অ্যালিসন ২০১৬ কোপা আমেরিকার ২৩ সদস্যের দলে স্থান পান। উক্ত বছরের কোপা আমেরিকার প্রথম খেলা ইকুয়েডরের বিপক্ষে গোলশূন্য ড্র হয়, যেখানে অ্যালিসন মিলার বোলানোসের নেয়া একটি শটে খাবি খেয়েছিলেন। উক্ত প্রতিযোগিতায় তিনি সর্বমোট ৩টি গোল হজম করেছিলেন, যেখানে ব্রাজিল গ্রুপ পর্ব হতে বিদায় নিয়েছিল।
কোচবিহার উত্তর বিধানসভা কেন্দ্র
কোচবিহার উত্তর (বিধানসভা কেন্দ্র) ভারতীয় রাজ্য পশ্চিমবঙ্গের কোচবিহার জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ৩ নং কোচবিহার উত্তর বিধানসভা (এসসি) কেন্দ্রটি কোচবিহার-২ সিডি ব্লক এর অন্তর্গত।
কোচবিহার উত্তর বিধানসভা (এসসি) কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
২০১১ সালের নির্বাচনে, এআইএফবি'র নগেন্দ্রনাথ রায় তার নিকটতম প্রতিদ্বন্দ্বী তৃণমূল কংগ্রেসের প্রসেনজিৎ বর্মনকে পরাজিত করে।
অধিকাংশ বছরে প্রতিযোগিতাগুলি বহুমুখী প্রতিযোগীযুক্ত ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ এবং ২০০১ সালের রাজ্যের বিধানসভা নির্বাচনে, ফরওয়ার্ড ব্লকের দীপক চন্দ্র সরকার, তৃণমূল কংগ্রেসের মিহির গোস্বামীকে পরাজিত করে। কংগ্রেসের প্রতিনিধিত্ব করেন মিহির গোস্বামী ১৯৯৬ সালে ফরওয়ার্ড ব্লকের অপরাজিতা গোপ্পীকে পরাজিত করেন। ফরওয়ার্ড ব্লকের বিমল কান্তি বাসু ১৯৯১ সালে কংগ্রেসের মিহির গোস্বামীকে পরাজিত করেন। ফরওয়ার্ড ব্লকের অপরাজিতা গোপ্পী ১৯৮৭ সালে কংগ্রেসের মিহির গোস্বামীকে পরাজিত করেন। ১৯৮২ সালে কংগ্রেসের সুনিল কর এবং ১৯৭৭ সালে কংগ্রেসের বিমল চন্দ্র ধর।
২০০৬ এবং ২০০১ রাজ্যের বিধানসভা নির্বাচনে, ফরওয়ার্ড ব্লকের অক্ষয় ঠাকুর যথাক্রমে আব্দুল জলিল আহমেদ ও সৌমেন্দ্র চন্দ্র দাস (উভয়ই তৃণমূল কংগ্রেসের) পরাজিত হন। ১৯৯৬ সালে ফরওয়ার্ড ব্লকের সৌমীন্দ্র চন্দ্র দাস কংগ্রেসের আব্দুল জলিল আহমেদকে পরাজিত করেন এবং কংগ্রেসের রামকৃষ্ণ পাল ১৯৯১ সালে। ১৯৮৭ সালে ফরওয়ার্ড ব্লকের বিমল কান্তি বসু কংগ্রেসের শ্যামল চৌধুরীকে পরাজিত করেন এবং ১৯৮২ সালে এবং কংগ্রেসের মাকসুদর রহমানকে ১৯৭৭ সালে পরাজিত করে।
কংগ্রেসের সুনিল কর ১৯৭২ ও ১৯৭১ সালে কোচবিহার উত্তর কেন্দ্র থেকে জিতেছিলেন। ফরওয়ার্ড ব্লকের বিমল কান্তি বসু ১৯৬৯ সালে জিতেছিলেন। কংগ্রেসের এম.আর.তার ১৯৬৭ সালে জিতেছিলেন। ফরওয়ার্ড ব্লকের সুনিল দাশগুপ্ত ১৯৬২ সালে জিতেছিলেন। কংগ্রেসের সন্তোষ কুমার রায় ১৯৭২, ১৯৭১, ১৯৬৯ ও ১৯৬৭ সালের কোচবিহার দক্ষিণ আসন জয় লাভ করেন। ফরওয়ার্ড ব্লকের সুনীল বসুনিয়া ১৯৬২ সালে আসন লাভ করেন। কংগ্রেসের রজনী দাস ১৯৭২ এবং ১৯৭১ সালে কোচবিহার পশ্চিম আসন জয় লাভ করেন। কংগ্রেসের প্রসেনজিৎ বর্মন ১৯৬৯ এবং ১৯৬৭ সালে জিতেছিলেন। ১৯৬৭ সালের আগে আসনটি ছিল না।
কোচবিহার ১৯৫৭ সালে একটি যৌথ আসন ছিল। এটি মজিরুদ্দিন আহমেদ এবং সতীশ চন্দ্র রায় সিংহ (কংগ্রেস উভয়) দ্বারা জিতেছে। ১৯৫১ সালে স্বাধীন ভারতের প্রথম নির্বাচন, মজিরুদ্দিন আহমেদ এবং জিতেন্দ্রনাথ সিংহ সরকার (কংগ্রেস উভয়ই) কোচবিহার যৌথ আসন লাভ করে।
নিকন ডি৮০
নিকন ডি৮০ একটি ডিজিটাল একক-লেন্স রিফ্লেক্স ক্যামেরা মডেল যা ৯ অক্টোবর, ২০০৬ সালে নিকন কর্তৃক ঘোষণা করা হয়েছে। ক্যামেরাটি মার্কিন খুচরা বিক্রেতাদের নিকট সেপ্টেম্বর মাসের প্রথম সপ্তাহের মধ্যে পৌছানো হয়। অনেকের মতে প্রাথমিক স্তরের ডি৫০ ও হাই-এন্ড ডি২০০ ক্যামেরার নকশা উপাদানের একটি সংমিশ্রণ এটি। মুক্তির সময় এটি নিকন ডি৭০-এর মূল্য ধারণ করেছিল। আগস্ট ২০০৮ সালে এর পরবর্তী মডেল হিসেবে নিকন ডি৯০ বাজারে মুক্তি পায়।
ব্রাডফোরর্ড বিকারক
ব্রাডফোরর্ড বিকারক একটি বিকারক যা অজানা দ্রবণে প্রোটিনের (আমিষজাত খাদ্য) উপস্থিতি ও ঘনমাত্রা নির্নয় করার জন্য ব্যবহৃত হয়। ।
ম্যারিয়ন এম. ব্রাডফোরর্ড ১৯৭৬ সালে এই পরীক্ষা উদ্ভাবন করেন এবং তার নামানুসারে এই পরীক্ষা ও বিকারকের নামকরণ হয়। ।
এই বিকারক প্রোটিনের (আমিষজাত খাদ্য) দ্রবণের সাথে বিক্রিয়া করে রঙ পরিবর্র্তীন করে যা বর্ণালিবীক্ষণ বিশ্লেষণ যন্ত্রের (স্পেক্ট্রোস্কোপিক এনালাইজার) মাধ্যমে পরীক্ষা করে দ্রবণে প্রোটিনের ঘনমাত্রা নির্নয় করে।
লুইস কাঠামো
লুইস ডট সূত্র, লুইস ডট ডায়াগ্রাম, লুইস ডট গঠন, ইলেক্ট্রন ডট গঠন, অথবা লুইস ইলেক্ট্রন ডট গঠন (LEDS) নামেও পরিচিত। এটা এমন এক প্রকার ডায়াগ্রাম যা পরমাণু ও অণুর মধ্যে বন্ধন এবং অনুতে অবস্থান করতে পারে ইলেক্ট্রনের লোন পেয়ার দেখায়। লুইস গঠন যেকোনো সমযোজী যোগ ও জটিল যোগের জন্য আঁকা যেতে পারে। লুইস কাঠামোর নামকরণ করা হয়েছে গিলবার্ট এন. লুইসের নামে তিনি ১৯১৬ সালে "দ্য এটম এন্ড দ্য মলিকিউল" নামক অনুচ্ছেদে প্রথম একে উল্লেখ করেন।
লুইস গঠন; যোগের রাসায়নিক প্রতীক ব্যবহার করে তার কাঠামোতে প্রত্যেক পরমাণুর অবস্থান প্রদর্শন করে। পরমাণুর মধ্যে রেখা একে (রেখার পরিবর্তে ডট জোড়াও ব্যবহার করা যেতে পারে) তার বন্ধন দেখানো হয়। যুগ্ন ডটের মাধ্যমে লোন পেয়ার সমৃদ্ধ অতিরিক্ত ইলেক্ট্রন পরমাণুর সন্নিকটেই, এই গঠনে অবস্থান করে।
দেবী (২০১৮-এর চলচ্চিত্র)
দেবী: মিসির আলি প্রথমবার ২০১৮ সালে মুক্তিপ্রাপ্ত একটি বাংলাদেশী রহস্যধর্মী চলচ্চিত্র। চলচ্চিত্রটি নির্মিত হয়েছে খ্যাতনামা সাহিত্যিক হুমায়ূন আহমেদের বিখ্যাত মিসির আলি ধারাবাহিকের "একই নামের" প্রথম উপন্যাস থেকে। সরকারী অনুদানে নির্মিত চলচ্চিত্রটি পরিচালনা করেছেন অনম বিশ্বাস।। চলচ্চিত্রটির প্রযোজক জয়া আহসান এবং তার প্রযোজনা প্রতিষ্ঠান সি-তে সিনেমা। এতে মিসির আলি চরিত্রে অভিনয় করেছেন চঞ্চল চৌধুরী এবং রানু চরিত্রে অভিনয় করেছেন জয়া আহসান। এছাড়া অনান্য গুরুত্বপূর্ণ পার্শ্ব চরিত্রে অভিনয় করেছেন শবনম ফারিয়া, অনিমেষ আইচ ও ইরেশ যাকের।
২০১৮ সালের ১লা জুন চঞ্চল চৌধুরীর জন্মদিনের দিন তিনি নিজে এক ভিডিওবার্তার মাধ্যমে ৭ই সেপ্টেম্বর, ২০১৮ সালে চলচ্চিত্রটি মুক্তির ঘোষণা দেন। কিন্তু পরবর্তীকালে ছবিটির মুক্তি পিছিয়ে যায় এবং ২০১৮ সালের ১৯শে অক্টোবর বাংলাদেশের প্রেক্ষাগৃহে মুক্তি পায় দেবী। ১০ নভেম্বর অস্ট্রেলিয়ার বিভিন্ন শহরে মুক্তি পাবে দেবী।দেবী চলচ্চিত্রটি বাংলাদেশ সরকারের অনুদানে নির্মিত চলচ্চিত্র। যেটির শুটিং শুরু হয় ২০১৭ সালের মার্চে। ২০১৮ সালের ১১ এপ্রিল চলচ্চিত্রটির প্রথম পোস্টার প্রকাশ করা হয়। এর আগে হুমায়ূন আহমেদের মেয়ে শীলা আহমেদ অভিযোগ করেন তাদের অনুমোদন ছাড়াই নির্মান হচ্ছে দেবী। দেবী চলচ্চিত্রটি প্রযোজনা করছেন জয়া আহসান, যেটি তার প্রযোজনা করা প্রথম চলচ্চিত্র। ১৫ এপ্রিল ২০১৮ তে ছবিটির টিজার মুক্তি পায়।
২০১৮ সালের ১৯ অক্টোবর বাংলাদেশের ২৫টি প্রেক্ষাগৃহে দেবী মুক্তি পায়।
দেবনাথ
নাথ পদবি অর্থ পালন করা। নাথ দর্শন মতে নাথ অর্থে ত্রিভুবনের পালনকর্তা পরমেশ্বরকেই বোঝায়। শৈব দর্শন মতে শিবই জগতের আদি কারণ, শিবই ত্রিজগতের সৃষ্টিকর্তা, পালনকর্তা, রক্ষাকর্তা 
এবং তিনিই সময়কালে বিনাশ কর্তা। আদিতে একমাত্র তিনিই ছিলেন, আবার অন্তিমেও একমাত্র শিবই থাকবেন।
ইতিহাসেও তার প্রমাণ পাওয়া যায়, প্রাক বৈদিক যুগ অর্থাৎ সিন্ধু সভ্যতার যুগে 
একমাত্র শিবই ছিলেন, তখন বিষ্ণু বা হরি বা নারায়ণ বা ব্রহ্মা কাহারও অস্তিত্ব ছিলনা। পন্ডিত ও ঐতিহাসিকদের মতে সিন্ধু সভ্যতার যুগের ধর্ম ছিল শিব প্রধান যোগ ধর্ম শিবই ছিল একমাত্র সৃষ্টি, পালন, রক্ষা ও লয় কর্তা।
শৈব মতে ত্রিভুবনের সৃষ্টিকর্তা, পালনকর্তা, রক্ষাকর্তা ও বিনাশকর্তা অনাদির আদি-সর্ব কারণের কারণ পরমজ্যোতি: পরমব্রহ্ম পরমেশ্বর শিবই হলেন " নাথ "।
তাই শিবের প্রায় সব নামই নাথ দিয়ে। যেমন,
বিশ্বনাথ ,তারকনাথ ,কাশীনাথ ,অমরনাথ সোমনাথ ,পশুপতিনাথ ,জটেশ্বরনাথ ,বৈদ্যনাথ। আবার শিবের অবতার গণেরও নাম "নাথ " দিয়ে যেমন, আদিনাথ ,বিন্দুনাথ , যোগনাথ ,গোরক্ষনাথ 
, মৎস্যেন্দ্রনাথ ,চৌরঙ্গী নাথ ,লোকনাথ। 
যোগসাধনাকারী নাথেরা ছিল শিবের উপাসক ,তাই তারা শৈব, তারা নিজেদের শিব সন্তান বলে মনে করে। যোগ সাধনার প্রভাবে ও জীবন যাত্রার মানে এবং সাধনায় সিদ্ধিলাভ করে অসীম দৈব ক্ষমতার প্রভাবে তারা হলেন শিবতুল্য , যোগসাধনার প্রভাবে যোগীগণ জীবাত্মা ও পরমাত্মার একীকরণ বা মিলন ঘটিয়ে ঈশ্বর তুল্য শক্তিসম্পন্ন ,ক্ষমতাশালী,ও প্রভাবশালী হয়ে উঠেন তখন " স যাতি আত্মানম ঐশ্বরম " অর্থাৎ যোগী তখন নিজেই ঈশ্বর হয়ে যান, এই কারণে যোগীরা নাথ বা গুরু বা প্রভু 
জনগণ এই শৈব যোগীদের নাথ বা প্রভু বলে সম্বোধন বা ডাকতে শুরু করলেন। তাদের উপাধি হল নাথ, এই নাথ উপাধিই 
কালক্রমে নাথ/দেবনাথ পদবীতে পরিণত হল।
অনীশ ভানওয়ালা
অনীশ ভানওয়ালা একজন ভারতীয় শুটার। ২৫ মিটার র‍্যাপিড ফায়ার পিস্তল, ২৫ মিটার পিস্তল ও ২৫ মিটার স্ট্যান্ডার্ড পিস্তল ইভেন্টে তিনি কর্নাল হরিয়ানা থেকে প্রতিদ্বন্দ্বিতা করে। অনীশ ২০১৭ সাল থেকে ভারতীয় শ্যুটিং দলে অংশ নিচ্ছেন। তিনি, ২০১৮ কমনওয়েলথ গেমস,  আইএসএসএফ জুনিয়র বিশ্ব চ্যাম্পিয়নশিপ ২০১৭(সুহলl), কমনওয়েলথ শুটিং চ্যাম্পিয়নশিপ ২০১৭(ব্রিসবেন), আইএসএসএফ বিশ্বকাপ ২০১৮(গুয়াদালাজারা) এবং আইএসএসএফ জুনিয়র বিশ্বকাপ ২০১৮(সিডনি) ভারতের প্রতিনিধিত্ব করেছেন।
হরিয়ানার সোনিপাত জেলার গোহানা তহসিলের কসান্দি গ্রামে জন্মগ্রহণ করেন। ভানওয়ালা কার্নালর সেন্ট থেরেসার কনভেন্ট সিনিয়র সেকেণ্ডারি স্কুলের আধুনিক প্যান্টাথলন ইভেন্টগুলিতে অংশ নেওয়ার সময় শ্যুটিংয়ের জন্য তাঁর উৎসাহ এসেছিল। তিনি ২০১৩ সালে ইউ -১২ আধুনিক পেন্টাথলন ওয়ার্ল্ড চ্যাম্পিয়নশিপ এবং ২০১৫ সালে এশিয়ান মর্ডান প্যান্টাথলন চ্যাম্পিয়নশিপে দেশের প্রতিনিধিত্ব করেছেন। আধুনিক প্যান্টাথালন এর পাঁচটি ক্রীড়ার মধ্যে শ্যুটিং তার প্রিয় ছিল। খেলাধুলার কোনও পারিবারিক পটভূমি না থাকা সত্ত্বেও, তার বাবা-মায়ের পূর্ণ সমর্থন ছিল, তার পিতা একটি পিস্তল ধার করেন, কর্ণেলে স্কুলে তাঁর শ্যুটিং অভ্যাসের জন্য। অনুশীলন করার জন্য তিনি সর্বোৎকৃষ্ট সুবিধার জন্য ২০১৪ সালে দিল্লিতে চলে যান।
আইএসএসএফ জুনিয়র বিশ্ব চ্যাম্পিয়নশিপ ২০১৭ সালে, অনীশ ভারতের জন্য দুটি স্বর্ণ, দুটি রৌপ্য ও একটি ব্রোঞ্জ জিতেছেন।
২০১৭ কমনওয়েলথ শুটিং চ্যাম্পিয়নশিপে তিনি ২৫ মিটার র‍্যাপিড ফায়ারে ( পুরুষ) রূপা জিতেছিলেন।
আইএসএসএফ জুনিয়র বিশ্বকাপ ২০১৮, সিডনিতে তিনি পুরুষদের ২৫ মিটার র‍্যাপিড ফায়ার পিস্তল জুনিয়র ইভেন্টে ব্যক্তিগত বিভাগে একটি স্বর্ণ ও দলগত বিভাগে একটি রূপা জেতেন। ভারত ব্যক্তিগত ইভেন্টে অনীশের স্বর্নপদক নিয়ে মোট চারটি সোনা জেতে। কোয়ালিফায়ারে তিনি শীর্ষ স্থান লাভ করেন। এই রাউন্ডে ভারতের আরো দুই শ্যুটার আনহাদ জাওয়ানদা ও রাজকুমার সিং সান্ধু এবং চিনের তিন শ্যুটারকে পরাজিত করে তিনি এই কৃতিত্ব অর্জন করেন।
২০১৮ কমনওয়েলথ গেমস, গোল্ডকোস্টে ২৫ মিটার র‌্যাপিড ফায়ার পিস্তল ইভেন্টে সোনা জেতেন অনীশ। তিনি ৩০ পয়েন্ট স্কোর করে একটি গেমস রেকর্ড করেন।। এর পূর্বে সর্বকনিষ্ঠ স্বর্ণপদকপ্রাপ্ত ভারতীয় ছিলেন আর এক শ্যুটার ১৬ বছর বয়সী মনু ভাকের যিনি গোল্ড কোস্টে ১০ মিটার এয়ার রাইফেলে সোনা জেতেন। ২৫ মিটার র‌্যাপিড ফায়ার পিস্তল ইভেন্টে সোনা জিতে অনীশ মনু ভাকেরের সর্বকনিষ্ঠ স্বর্ণপদকপ্রাপ্ত ভারতীয়র রেকর্ডটি ভেঙ্গে দেন।
মহীন্দ্রা স্কোরপীয় তোসিয়া ২০১৮ পুরস্কার বর্ষসেরা উদীয়মান খেলোয়াড় হিসাবে।
২০১৮ সালের কমনওয়েলথ গেমসে অনিশ পুরুষদের ২৫ মিটার র‍্যাপিড ফায়ার পিস্তল ইভেন্ট জিতে, ১৫ বছর বয়সী সর্বকনিষ্ঠ স্বর্ণপদকপ্রাপ্ত ভারতীয় হন।।
নরম্যান গালিচান
নরম্যান গালিচান (; জন্ম: ৩ জুন, ১৯০৬ - মৃত্যু: ২৫ মার্চ, ১৯৬৯) পালমারস্টোন নর্থে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
পালমারস্টোন নর্থ হাই স্কুলে পড়াশোনা করেছেন নরম্যান গালিচান। দীর্ঘদেহী স্লো লেফট-আর্ম বোলার ও নিচেরসারির ব্যাটসম্যান ছিলেন তিনি।
১৯২৪-২৫ মৌসুম থেকে ১৯৪৬-৪৭ মৌসুম পর্যন্ত মানাওয়াতু দলের সদস্যরূপে হক কাপে অংশ নেন। এ সময়ে তিনি ১১.৫৯ গড়ে ১৭৭ উইকেট ও ৩২.৭৬ গড়ে ১৪০৯ রান তুলেন। হক কাপ প্রতিযোগিতায় মানাওয়াতু দলের পক্ষে খেলোয়াড়ী জীবনের অধিকাংশ খেলায় অংশ নিয়েছেন। ১৯৩৫-৩৬ মৌসুমে মানাওয়াতু শিরোপা জয় করে। চার খেলায় মাত্র ৬.৬৬ গড়ে ৩০ উইকেট পান নরম্যান গালিচান।
প্রথম-শ্রেণীর ক্রিকেটে ওয়েলিংটনের পক্ষে অনিয়মিতভাবে খেলেছেন তিনি। ১৯২৯-৩০ মৌসুম থেকে ১৯৩৮-৩৯ মৌসুম পর্যন্ত প্রথম-শ্রেণীর ক্রিকেট চলমান ছিল নরম্যান গালিচানের। কেবলমাত্র ১৯৩৬-৩৭ মৌসুমে প্লাঙ্কেট শীল্ডে পূর্ণাঙ্গ মৌসুম খেলার সুযোগ পেয়েছেন। তিন খেলায় ২৩.৫০ গড়ে ১০ উইকেট পান তিনি। এছাড়াও, ২৮.০০ গড়ে ৮৪ রান তুলেছেন নরম্যান গালিচান।
১৯৩৭ সালে ইংল্যান্ড সফরে নিউজিল্যান্ড দলের সদস্যরূপে খেলেন। ঐ সফরে ১৪জন খেলোয়াড়ের অংশগ্রহণ থাকলেও ১৫জন সদস্যকে অন্তর্ভূক্ত করা হয়।
সফরের শুরুরদিকের খেলাগুলোয় বেশ ভালো খেলেন। কিন্তু, উইজডেনের কাছে তাঁর খেলায় ধারাবাহিকতাহীনরূপে গণ্য হয়। ২৪ জুলাই, ১৯৩৭ তারিখে খেলোয়াড়ী জীবনের একমাত্র টেস্টে স্বাগতিক ইংল্যান্ডের বিপক্ষে অংশগ্রহণ করেন তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সিরিজের দ্বিতীয় টেস্টে খেলার সুযোগ হয় তাঁর। তিনি আঘাতপ্রাপ্ত আলবি রবার্টসের স্থলাভিষিক্ত হয়েছিলেন। খেলায় তিনি তিন উইকেট ও দুই ইনিংসে ৩২ রান তুলতে পেরেছিলেন। রবার্টস সুস্থ হয়ে সিরিজের তৃতীয় ও চূড়ান্ত টেস্টে খেলেন।
দ্বিতীয় টেস্ট শুরুর পূর্বে স্কটল্যান্ডের বিপক্ষে খেলেন। ঐ খেলায় ইনিংসে ব্যক্তিগত সেরা বোলিং পরিসংখ্যান গড়েন। ৬/৪৬ ও ৩/৩৮ নিয়ে নিউজিল্যান্ড একাদশকে স্বল্প ব্যবধানের জয় পেতে প্রভূতঃ ভূমিকা পালন করেন। সফরের শেষদিকে খেলায় ব্যক্তিগত সেরা বোলিং করেন। মাইনর কাউন্টিজের বিপক্ষে ৫/৫২ ও ৫/২০ নিয়ে দলকে নিরঙ্কুশ বিজয়ে সহায়তা করেন নরম্যান গালিচান। সমগ্র সফরে ২৩.৯৪ গড়ে ৫৯টি প্রথম-শ্রেণীর উইকেট পান তিনি।
২৫ মার্চ, ১৯৬৯ তারিখে ৬৩ বছর বয়সে তাউপো এলাকায় নরম্যান গালিচানের দেহাবসান ঘটে। এরপর তাউপো সরকারী সমাধিক্ষেত্রে তাঁকে সমাধিস্থ করা হয়।
আন্দ্রে লুনিয়ভ
আন্দ্রে ইয়েভগেনিয়েভিচ লুনিয়ভ (; জন্ম: ১৩ নভেম্বর ১৯৯১) হলেন রাশিয়ার একজন পেশাদার ফুটবলার, যিনি রুশ ক্লাব জেনিত সেন্ট পিটার্সবার্গ এবং রাশিয়া জাতীয় ফুটবল দলে একজন গোলরক্ষক হিসেবে খেলেন।
২০১৫ সালে ২৯ জুলাই তারিখে, ফুটবল ক্লাব উফা পক্ষ হয়ে নিশ্চিত করা হয় যে, আন্দ্রে লুনিয়ভ এক বছরের জন্য তাদের দলের সাথে চুক্তিবদ্ধ হয়েছে। ২০১৬ সালের ১১ই সেপ্টেম্বর এফসি ক্রাসনোদরের বিপক্ষে খেলার মাধ্যমে রাশিয়ান প্রিমিয়ার লীগে অভিষেক করেন।
২০১৬ সালের ২৩শে ডিসেম্বর তারিখে, তিনি জেনিত সেন্ট পিটার্সবার্গের সাথে ৪ বছর ৬ মাসের জন্য এক চুক্তি স্বাক্ষর করেন।
২০১৭ সালের ১০ই অক্টোবরে, ইরানের বিরুদ্ধে এক প্রীতি ম্যাচে রাশিয়া জাতীয় ফুটবল দলের হয়ে তিনি অভিষেক করেন।
শিনমায়য়া ইউএস ২
শিনমায়য়া ইউএস-২ হল একটি জাপানি বৃহৎ স্টোল উভচর বিমান, যা আকাশ-সমুদ্রে উদ্ধারকার্যের (এসএআর) জন্য নকশা করা হয়েছে। এটি জাপান মেরিটাইম সেফ ডিফেন্স ফোর্স দ্বারা পরিচালিত এবং জাপানী সেনাবাহীনির পরিষেবাতে পুরোনো শিনায়য়া ইউএস-১এ প্রতিস্থাপন করার জন্য ইউএস-২ নির্ধারিত হয়।
শিনমায়য়া ইউএস-১এ উভচর বিমানগুলি নৌবাহিনীতে যাত্রা শুরু করে ১৯৭০ এর দশকের শুরুতে। বিমানগুলি তার কর্ম জীবনের শেষে পৌঁছতে শুরু করলে, জেএমডিএফ ১৯৯০ সালে এই উভচর বিমানগুলির পরিবর্তনের জন্য অর্থায়ন লাভের চেষ্টা করে। কিন্তু সম্পূর্ণ উন্নত নতুন উভচর বিমান তৈরির জন্য অর্থায়ন লাভ করতে পারেনি। অতএব, ১৯৯৫ সালে, শিনমায়য়া (যেহেতু শিন মেইয়া এর নামকরণ করা হয়েছিল) "ইউএস-১এ" এই উড়োজাহাজের উন্নয়নের জন্য পরিকল্পনা শুরু করে। এই নতুন উভচর বিমানে অনেকগুলি অ্যারোডায়নামিক রিফিনমেন্ট, একটি চাপযুক্ত হুল এবং আরও শক্তিশালী রোলস-রয়েস এই ২১০০ ইঞ্জিন রয়েছে। বিমানটির পরীক্ষা ১৮ ডিসেম্বর ২০০৩ সাল থেকে শুরু হয়। জেএমডিএফ ১৪ টি উড়োজাহাজ "শিনমায়য়া" থেকে ক্রয় করেছিল, যা শিনমায়ওয়া ইউএস -২ হিসেবে পরিচত।
বর্তমানে বিমানগুলি পরিচালিত হয় ৩১ তম ফ্লিট এয়ার উইং (৭১ তম এয়ার ফোর্স, ৭১ তম ফ্লাইট স্কোয়াড্রন) ইওয়াকুনি এয়ার বেস এবং এটসুজি এয়ার বেস থেকে। এপ্রিল ২০১৫ সালে বিমান ৯৯০৫ একটি দুর্ঘটনায় পড়ে ছিল। দূর্ঘটনার সময় বিমানটি শিকোকুর অন্তর্গত কেক আশিউরির কাছে একটি প্রশিক্ষণ মিশনে ছিল এবং চারজন ক্রু সদস্যদের আহত করা হয়। 
ভারতীয় নৌবাহিনী ১২ থেকে ১৮ টি অনুসন্ধান ও উদ্ধারকারী "ইউএস-২" উভচর বিমান ক্রয়ের চেষ্টা চালাচ্ছে, এর জন্য প্রয়োজন $ ১ কোটি ৬৫ বিলিয়ন ডলারের। আশা করা হচ্ছে যে এই উভচর বিমানগুলি আন্দামান ও নিকোবর দ্বীপপুঞ্জে স্থাপন করা হবে । অক্টোবর ২০১৬ সালে, শিনমায়য়া প্রতি বিমানের মূল্য প্রায় $ ১১৩ মিলিয়ন মার্কিন ডলার হ্রাস করে। আশা করা হয়েছিল যে নভেম্বরে ২০১৬ সালের মধ্যে একটি চুক্তি স্বাক্ষরিত হবে, কিন্তু ভারতের প্রতিরক্ষা মন্ত্রী মনোহর পার্রিকর চুক্তি সাক্ষরে বিলম্বিত করে। ২০১৮ সালের মার্চ মাসে ভারত থেকে জাপানের রাষ্ট্রদূত কেনি হিরামাতসু দ্য হিন্দু বিজনেস লাইনকে বলেন বিমান ক্রয়ের জন্য আলোচনা এখনো চলছে।
এছাড়াও রিপোর্ট আছে থাইল্যান্ড ইউএস-২ বিমান ক্রয়ে আগ্রহী হয়েছে।
ইন্দোনেশিয়া অন্যতম সম্ভাব্য গ্রাহক।
মেহুলি ঘোষ
মেহুলী ঘোষ ১৭ বছর বয়সী, ভারতীয় জুনিয়র শ্যুটিং ক্রীড়াবিদ, তিনি বিশ্ব জুড়ে বিভিন্ন আন্তর্জাতিক জুনিয়র শ্যুটিং চ্যাম্পিয়নশিপে ভারতের প্রতিনিধিত্ব করেন। ১২৩ প্রতিযোগীদের মধ্যে, তিনি চেক প্রজাতন্ত্রে অনুষ্ঠিত জুনিয়র শুটিং প্রতিযোগিতার চূড়ান্ত পর্যায়ে পৌঁছানো একমাত্র ভারতীয় ক্রীড়াবিদ ছিলেন এবং সপ্তম স্থানে খেলা শেষ করেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত ২১ তম কমনওয়েলথ গেমসে মহিলাদের ১০ মিটার এয়ার রাইফেল প্রতিযোগিতার ফাইনাল শটে পারফেক্ট ১০.৯ স্কোর করেও মার্টিনা ভেলোসোর সাথে একটি শুটিং-অফের পর রৌপ্য পদক জিতেছিলেন। বর্তমানে মহিলাদের ১০ মিটার এয়ার রাইফেলে তিনি বিশ্বের ৬নম্বর এবং এশিয়ার তিন নম্বর স্থানে আছেন।
সাধারণ মধ্যবিত্ত ঘরে জন্ম মেহুলীর। বাবার নাম নিমাই ঘোষ ও মা মিতালী ঘোষ। মেহুলীর বাবা-মা তাকে এই খরচসাপেক্ষ খেলার বিষয়ে সব রকম সাহায্য করেন। সাধারন মধ্যবিত্ত পরিবার হলেও মেয়ের চাহিদা মেটানোর চেষ্টা করেন সাধ্যমতো। তাঁর বর্তমানে ব্যবহৃত এ্যানাটমিক ওয়ালথার এক্সপার্ট LG ৪০০ ও . ২২ এ্যানসুস রাইফেল দুটির দাম যথাক্রমে দুই ও পাঁচ লক্ষ টাকা।
মেহুলী প্রথমে শ্রীরামপুর রাইফেল ক্লাবে যোগদান করেন কিন্তু ঘটনাক্রমে ২০১৪ সালে সেখানে তিনি অনুশীলনকালে একজনকে আঘাত করেন এবং ক্লাব কর্তৃক বহিষ্কৃত হন। পরবর্তী কালে মেহুলিকে প্রাক্তন ভারতীয় অলিম্পিক ফাইনালিস্ট এবং অর্জুন পুরস্কারপ্রাপ্ত, জয়দীপ কর্মকার দ্বারা প্রশিক্ষিত করা হয়। জয়দীপ কর্মকার শুটিং একাডেমিতে তিনি তার প্রশিক্ষণ গ্রহণ করেন। ২০১৬ সালের ডিসেম্বরে পুনাতে জাতীয় শ্যুটিং চ্যাম্পিয়নশিপে তিনি নির্বাচিত হন। তিনি জাতীয় চ্যাম্পিয়নশিপে দুটি স্বর্ণ ও সাতটি রৌপ্য পদক পেয়েছেন। মেহুলি ২০১৭ সালের জাতীয় চ্যাম্পিয়নশিপের ৮ টি স্বর্ণ ও ৩টি ব্রোঞ্জ মেডেলসহ ১১টি পদক জিতেছেন এবং সেরা শ্যুটার হিসেবে নির্বাচিত হয়েছেন।
মেহুলি ২০১৭ সালে চেক প্রজাতন্ত্রের অনুষ্ঠিত প্রস্তুতিমূলক জুনিয়র শ্যুটিং চ্যাম্পিয়নশিপে অংশগ্রহণ করে সপ্তম স্থানে পৌঁছান। জার্মানিতে অনুষ্ঠিত জুনিয়র ওয়ার্ল্ড শ্যুটিং চ্যাম্পিয়নশিপে তিনি ১৭ তম অবস্থানে শেষ করেন। মেহুলি ২০১৭ সালের ডিসেম্বরে ওয়াকো সিটি, জাপান এ ৪২১.১ স্কোরে এশিয়ান চ্যাম্পিয়ন হয়েছিলেন এবং ইউথ অলিম্পিকস ২০১৮ কোটা স্থানও জিতে নেন। ২০১৮ সালের মার্চ মাসে মেক্সিকোতে আইএসএসএফ বিশ্বকাপে শ্যুটিং এ তিনি "সর্বকনিষ্ঠতম ভারতীয় খেলোয়াড়" ছিলেন যিনি ২ টি মেডেল জয় করেন। এর মাঝে তিনি একটি জুনিয়র বিশ্ব রেকর্ড করেন। মেহুলি ২০১৮ কমনওয়েলথ গেমসের জন্য যোগ্যতা অর্জন করেছেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত XXI কমনওয়েলথ গেমসে তিনি মার্টিনো ভ্যালোসো এর সাথে শ্যুটিং বন্ধ করার পর মহিলা ১০ মিটার এয়ার রাইফলে রৌপ্য পদক জিতেছিলেন।
ভ্লাদিমির গ্রানেত
ভ্লাদিমির ভাসিলয়েভিচ গ্রানেত (; জন্ম: ২২ মে ১৯৮৭) হলেন রাশিয়ার একজন পেশাদার ফুটবলার, যিনি রুশ ক্লাব রুবিন কাজান এবং রাশিয়া জাতীয় ফুটবল দলের হয়ে ফুল-ব্যাক হিসেবে খেলেন।
২০১৪ সালের ১১ মে তারিখে, রাশিয়ান প্রিমিয়ার লীগে জেনিত সেন্ট পিটার্সবার্গের বিরুদ্ধে এক খেলায় এক জেনিত ভক্তের দ্বারা অভিগ্রস্ত হয়েছেন, যিনি মাঠের মধ্যে এসে পড়েছিলেন। এর ফলস্বরুপ তার চোয়াল ভেঙ্গে যায় এবং তাকে হাসপাতালে ভর্তি করতে হয়েছিল।
২০১৫ সালে মার্চ মাসে, ডাইনামো মস্কো হতে প্রতিপক্ষ ক্লাব স্পার্তাক মস্কোতে স্থানান্তরিত হন।
২০১৭ সালের ১০ই জুন তারিখে, রস্তভে এক মৌসুম কাটানোর পর তিনি রুবিন কাজানের সাথে চুক্তিবদ্ধ হন।
২০১২ সালের ১১ মে তারিখে, উয়েফা ইউরো ২০১২-এর জন্য ঘোষিত রাশিয়ার প্রাথমিক দলে স্থান পান। এটির মাধ্যমেই তিনি জাতীয় দলে প্রথমবারের মতো ডাক পান। ২০১২ সালের ২৫শে মে তারিখে, উয়েফা ইউরো ২০১২-এর চূড়ান্ত দলে স্থান পান।
২০১৩ সালের ৬ সেপ্টেম্বরে, গ্রানেত ২০১৪ সালের ফিফা বিশ্বকাপের বাছাইপর্বে লুক্সেমবুর্গ জাতীয় ফুটবল দলের বিরুদ্ধে অভিষেক করেন।
২০১৪ সালে ২রা জুন তারিখে, ২০১৪ ফিফা বিশ্বকাপের জন্য রাশিয়া দলে স্থান পান।
উইলি কাবাইয়েরো
উইলফ্রেদো দানিয়েল "উইলি" কাবাইয়েরো লাসকানো () (জন্ম: ২৮শে সেপ্টেম্বর ১৯৮১) হলেন আর্জেন্টিনার একজন পেশাদার ফুটবলার, যিনি প্রিমিয়ার লীগের ক্লাব চেলসি এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।
তিনি তার ক্যারিয়ারের বেশির ভাগ সময় স্প্যানীয় ক্লাব এলচে এবং মালাগাকে প্রতিনিধিত্ব করার মাধ্যমে কাটিয়েছেন এবং লা লিগায় অংশগ্রহণ করেছেন। ২০১৪ সালের গ্রীষ্মে তিনি ম্যানচেস্টার সিটির সাথে স্বাক্ষর করেন, সেখানে তিনি ২০১৬ লীগ কাপ জয়লাভ করেন।
২০১৮ সালে, তিনি আর্জেন্টিনা জাতীয় দলের সিনিয়র পর্যায়ে অভিষেক করেন। এছাড়াও তিনি ২০০৪ গ্রীষ্মকালীন অলিম্পিকে স্বর্ণজয়ী এবং ২০০৫ ফিফা কনফেডারেশন্স কাপে রানার-আপ হওয়া আর্জেন্টিনা দলে ছিলেন, কিন্তু কোনো ম্যাচ খেলেননি।
ক্যাবালেরো আর্জেন্টিনার হয়ে অনূর্ধ্ব ২০ পর্যায়ে খেলেছেন, যেখানে তিনি ২০০১ ফিফা বিশ্ব যুব চ্যাম্পিয়নশিপের শেষ দুই ম্যাচ খেলে দলকে জয়ী হতে সাহায্য করেছিলেন। ২০০৪ সালে, জার্মান লাক্সের বদলি খেলোয়াড় হিসেবে ২০০৪ গ্রীষ্মকালীন অলিম্পিকে স্বর্ণজয়ী আর্জেন্টিনা দলে ছিলেন।
ক্যাবালেরো ২০০৫ ফিফা কনফেডারেশন্স কাপে আর্জেন্টিনা দলে থাকা সত্ত্বেও তাকে কোনো ম্যাচে নেওয়া হয়নি। ২০১৪ সালের নভেম্বর মাসে, তৎকালীন আর্জেন্টিনা ম্যানেজার জেরার্ডো মার্টিনো ক্রোয়েশিয়া এবং পর্তুগালের বিরুদ্ধে অনুষ্ঠিত দুই প্রীতি ম্যাচের জন্য দলে ডাক পান। এর প্রায় ৪ বছর পর ২০১৮ সালের ২৩শে মার্চে, ৩৬ বছর বয়সে, তিনি আর্জেন্টিনার হয়ে অভিষেক করেন, ম্যানচেস্টারে অনুষ্ঠিত সে ম্যাচে তার দল ইতালি ২–০ গোলে হারিয়েছিল।
বোকা জুনিয়র্স
ম্যানচেস্টার সিটি
আর্জেন্টিনা যুব
অপূর্বী চান্ডেলা
অপূর্বী সিং চান্ডেলা  (জন্ম: ৪ জানুয়ারি, ১৯৯৩) একজন ভারতীয় শুটার, যিনি ১০ মিটার এয়ার রাইফেল ইভেন্টে  প্রতিদ্বন্দ্বিতা করেন। তিনি গ্লাসগোতে ২০১৪ কমনওয়েলথ গেমসে স্বর্ণ পদক জিতেছেন ।
তিনি   মেয়ো কলেজ, গার্লস স্কুল, আজমের ও মহারানি গায়ত্রী দেবী গার্লস স্কুল, জয়পুর থেকে পড়াশুনা করেছেন। তিনি  জিসাস এন্ড মেরি কলেজ, দিল্লি বিশ্ববিদ্যালয় থেকে সমাজবিজ্ঞান অনার্স পড়েন।
অপূর্বী জন্মগ্রহণ করেন, জয়পুরের একটি চান্ডেলা রাজপুত পরিবারে। তার পিতার নাম কুলদীপ সিং চান্ডেলা, একটি হোটেল ব্যবসায়ী এবং মা বিন্দু রাঠোর।
২০১২ সালে অপূর্বী নতুন দিল্লিতে জাতীয় শুটিং চ্যাম্পিয়নশিপে, ১০ মিটার এয়ার রাইফেল ইভেন্টে  স্বর্ণ পদক জিতেছেন, যেটি তার সিনিয়র সার্কিটে প্রথম বছর ছিল। ২০১৪ সালে তিনি হেগ এ ইন্টারশ্যুট  চ্যাম্পিয়নশিপে চারটি পদক জেতেন যাতে দুটি ব্যক্তিগত এবং দুটি দলগত পদক ছিল। সেই বছরে, তিনি গ্লাসগোতে স্বর্ণ পদক জিতেছেন  কমনওয়েলথ গেমস এ, ফাইনাল স্কোর ২০৬.৭ পয়েন্ট যেটি একটি নতুন রেকর্ড।. ২০১৮ তে গোল্ড কোস্ট, অস্ট্রেলিয়া তে আয়োজিত ২০১৮ কমনওয়েলথ গেমস এ ১০ মিটার এয়ার রাইফেল বিভাগে ব্রোঞ্জ পদক লাভ করেন।.
চান্ডেলা ২০১৬ রিও অলিম্পিকে নারীদের ১০ মিটার এয়ার রাইফেল ইভেন্টে যোগ্যতা অর্জন করেন, যেখানে তিনি যোগ্যতা নির্ধারনে ৫১ প্রতিযোগীর মধ্যে  ৩৪তম অবস্থানে সমাপ্ত করেন।
২০১৮ সালে, জাকার্তা পেলবঙ্গে, অনুষ্ঠিত এশিয়ান গেমসে, ১০ মিটার এয়ার রাইফেল মিশ্র দল ইভেন্টে, তার এবং রবি কুমার এর জুটি ব্রোঞ্জ পদক লাভ করে।
চালিভাঙ্গা ইউনিয়ন পরিষদ
চালিভাঙ্গা ইউনিয়ন পরিষদ কুমিল্লা জেলার মেঘনা উপজেলার অন্তর্ভুক্ত একটি প্রশাসনিক এলাকা।
চন্দপুর ইউনিয়ন থেকে আলাদা করে ৭টি গ্রাম নিয়ে বর্তমান চালিভাঙ্গা ইউনিয়ন ঘঠিত হয়।
জনসংখাঃ ১১০৫৮ জন